હે…! વ્હાલા માનવ. તું મને કેટલો પ્યારો હોઈશ, ત્યારે મેં તને આ મનુષ્યનો અવતાર આપ્યો છે. વિચાર કર મેં તને ગધેડો કે શ્વાન નથી બનાવ્યો ! કશાક વિશે, ઉદ્દેશથી મેં તમને આ પૃથ્વી ઉપર મોકલ્યો છે. મને ગમે એવા કામો કરવા તેમજ તારા જેવા દરેક માનવમાં તું મને જોઈ શકે એટલા સારું તારું નિર્માણ મેં કર્યુ છે. કેવળ મને ટાયલાવેડા કે ઢાયલાવેડા કરવા નથી મોકલ્યો ! મારે ક્યાં દ્રવ્ય કે સંપતિની પડી છે…! મારા ખજાનામાં કશીય ખોટ નથી. તું એટલા બધા દ્રવ્યનો બગાડ કરે છે, જેનાથી તારા જેવા સેંકડો અગણિત માનવોની જરૂરિયાત પૂરી થાય. મારા કરતાં માનવધર્મ શ્રેષ્ઠ છે.